মিনি নিলামে কাকে কত টাকায় কিনল KKR? দেখুন পূর্ণাঙ্গ তালিকা

ওয়েব ডেস্ক: নিলামের (IPL 2026 Auction) আসরে নামার আগেই কেকেআর-এর (KKR) টার্গেট ছিল তিনটি- রাসেলের পরিবর্ত হিসেবে একজন দক্ষ অলরাউন্ডার, একজন ভালো বিদেশি পেসার এবং একজন ভালো উইকেটকিপার নেওয়া। তিনটি লক্ষ্যেই মোটামুটি সফল কিং খানের ফ্র্যাঞ্চাইজি। ২৫ কোটির বেশি খরচ করে নেওয়া হয়েছে অজি ত্রিকেটার ক্যামেরন গ্রিনকে (Cameron Green)। পাশাপাশি পেসার হিসেবে নাইট শিবিরে যোগ দিচ্ছেন মাথিসা পাথিরানা এবং মুস্তাফিজুর রহমানের মতো ক্রিকেটার। এছাড়াও ফিন অ্যালেন এবং টিম সেইফার্টের মতো উইকেটকিপারকেও পেয়েছেন ব্র্যাভো, অভিষেকরা।

তবে উইকেটকিপার হিসেবে কার্তিক শর্মাকে দলে নিতে চেয়েছি কেকেআর (KKR Full Updated Player List)। কিন্তু নিলামের টেবিলে লম্বা লড়াইয়ের পর শেষমেশ এই ভারতীয় তরুণ ক্রিকেটারকে তুলে নেয় চেন্নাই সুপার কিংস। পরিবর্তে তেজস্বী সিংকে নেওয়া হয়েছে নাইট শিবিরে। এছাড়াও ব্যাকআপ অপশন হিসেবে রাচীন রবীন্দ্র, রাহুল ত্রিপাঠী এবং আলাস্ক দীপের মতো অভিজ্ঞদের রাখা হয়েছে দলে। এছাড়াও এবার নাইট শিবিরে যোগ দিয়েছেন বেশ কিছু অনামি ভারতীয় ক্রিকেটার। এখন একনজরে দেখে নিন আইপিএল-২০২৬-এর জন্য কলকাতা নাইট রাইডার্সের স্কোয়াড (Kolkata Knight Riders Squad) কেমন হল।

আরও পড়ুন: KKR-এ পাপ্পু যাদবের ছেলে! চিনে নিন এই নবাগত নাইটকে

KKR-এর রিটেন করা খেলোয়াড়দের তালিকা

অজিঙ্ক রাহানে, সুনীল নারিন, রিংকু সিং, অঙ্গক্রিশ রঘুবংশী, মণীশ পান্ডে, বরুণ চক্রবর্তী, রমনদীপ সিং, অনুকূল রায়, রভম্যান পাওয়েল, হর্ষিত রানা, বৈভব অরোরা, উমরান মালিক।

মিনি নিলামে যেসব নতুন খেলোয়াড়দের কিনল KKR

ক্যামেরন গ্রিন (২৫.২০ কোটি), মাথিসা পাথিরানা (১৮ কোটি), মুস্তাফিজুর রহমান (৯.২০ কোটি), তেজস্বী সিং (৩ কোটি), ফিন অ্যালেন (২ কোটি), রাচীন রবীন্দ্র (২ কোটি), টিম সেইফার্ট (১.৫০ কোটি), আকাশ দীপ (১ কোটি), রাহুল ত্রিপাঠি (৭৫ লক্ষ), কার্তিক ত্যাগী (৩০ লক্ষ), দক্ষ কামরা (৩০ লক্ষ), সার্থক রঞ্জন (৩০ লক্ষ), প্রশান্ত সোলাঙ্কি (৩০ লক্ষ)