IPL 2023 Auction: রাত পোহালেই আইপিএলের নিলাম, আকাশছোঁয়া দর উঠতে পারে এই সাতজনের

মুম্বই: রাত পোহালেই শুরু হবে ২০২৩ আইপিএলের (IPL) নিলাম। প্রত্যেকটা ফ্র্যাঞ্চাইজিই মোটামুটি তাদের দল রেখেছে। তবে ছেড়েও দিয়েছে একাধিক প্লেয়ারকে। স্কোয়াড সম্পূর্ণ করতে তাই শুক্রবার নিলাম টেবিলে হাজির হবে সবাই। নতুন মরশুমে আকাশছোঁয়া দর উঠতে পারে বেশ কিছু ক্রিকেটারের। তেমন সাতজনের নাম রইল এই প্রতিবেদনে।

ক্যামেরন গ্রিন: অস্ট্রেলিয়ার (Australia) ছ’ ফুট ছ’ ইঞ্চি উচ্চতার এই অলরাউন্ডার গত সেপ্টেম্বরে ভারতের বিরুদ্ধে বুঝিয়ে দিয়েছেন, উপমহাদেশের পিচে তিনি স্বচ্ছন্দ। অনায়াসে বল সীমানা পার করতে পারেন, বল হাতেও যথেষ্ট গতি তুলতে পারেন। তাঁকে নিতে ঝাঁপাবে অনেকেই।

বেন স্টোকস: এর পরিচয় দেওয়ার কোনও মানে হয় না। গোটা ক্রিকেট বিশ্ব ইতিমধ্যেই সম্যক জানে, একার হাতে ম্যাচ জেতানোর ক্ষমতা আছে ইংলিশ অলরাউন্ডারের (Ben Stokes)। তাঁকে কে না চাইবে?

আরও পড়ুন: Lionel Messi: এবার কী আর্জেন্টিনার মুদ্রায় মেসির ছবি!

স্যাম কারান: টি২০ বিশ্বকাপে ওভারপ্রতি ৬.৫২ রান দিয়ে ১৩টি উইকেট তুলে নিয়েছিলেন বাঁ হাতি পেসার। ২০২২-এর আইপিএলে চোটের জন্য খেলেননি, ২০২১-এ সিএসকে-র চ্যাম্পিয়ন হওয়ার নেপথ্যে অন্যতম অবদান ছিল কারানের (Sam Cuuran)। ব্যাট হাতেও সিদ্ধহস্ত তিনি।

রাইলি রুসো: অক্টোবরে ভারতের বিরুদ্ধে টি২০ ম্যাচে ৪৮ বলে সেঞ্চুরি করেন এই দক্ষিণ আফ্রিকান। বাংলাদেশের বিরুদ্ধে আছে ৫৬ বলে ১০৮ রানের ইনিংস। রুসোর (Rilee Rossouw) উপর নজর থাকবেই।

মায়াঙ্ক আগরওয়াল: আগের মরশুমে পাঞ্জাবের অধিনায়ক ছিলেন। কিন্তু ব্যর্থ হওয়ায় তাঁকে ছেড়ে দিয়েছে ফ্র্যাঞ্চাইজি। ভারতীয় ওপেনারকে (Mayank Agarwal) দলে পেতে ঝাঁপাবে অনেকেই।

আরও পড়ুন: India Vs Bangladesh: লাঞ্চের পরেই আউট সাকিব, তিন উইকেট হারিয়ে বেকায়দায় বাংলাদেশ

আদিল রশিদ: বয়স ৩৪ হয়ে গিয়েছে রশিদের (Adil Rashid)। কিন্তু এখনও জাদু দেখাচ্ছেন। টি২০ বিশ্বকাপে নিয়েছেন ১৩ উইকেট তাও ওভারপ্রতি মাত্র ৬.১২ রান দিয়ে। ভারতের বিরুদ্ধে সেমিফাইনাল এবং পাকিস্তানের বিরুদ্ধে ফাইনালেও দারুণ বল করেছিলেন।

সিকন্দর রাজা: জিম্বাবোয়ের হয়ে খেলেন বলে তেমন নাম শোনা যায় না। কিন্তু এই ছেলেটি ব্যাট বল, দুটোতেই দিনের পর দিন কামাল করছেন। বাংলাদেশের বিরুদ্ধে একদিনের সিরিজে পর পর দুই ম্যাচে সেঞ্চুরি করেছিলেন। রাজার (Sikandar Raza) আসল শক্তি স্পিন বোলিং। এমন উপযোগী ক্রিকেটারকেই তো ফ্র্যাঞ্চাইজিরা চায়।